5. ΑΠΟΦΑΣΙΣ ΥΠΟΥΡΓΩΝ ΠΑΡΑ ΤΩ ΠΡΩΘΥΠΟΥΡΓΩ, ΟΙΚΟΝΟΜΙΚΩΝ  ΚΑΙ ΑΠΑΣΧΟΛΗΣΕΩΣ. Αριθ.11922/1842 της 23/25 Οκτ. 1974 (ΦΕΚ Β΄1084) Περί χορηγήσεως επιδόματος ανθυγιεινής εργασίας εις ενίας κατηγορίας του επί σχέσει Εργασίας Ιδιωτικού Δικαίου εργατοτεχνικού προσωπικού του Ειδικού Ταμείου Μονίμων Οδοστρωμάτων Αθηνών (ΕΤΜΟΑ). 1.Χορηγούμεν εις τους επί σχέσει εργασίας ιδιωτικού δικαίου εργάτας-καθαριστάς των υπογείων διαβάσεων Ομονοίας του  Ειδικού Ταμείου Μονίμων Οδοστρωμάτων Αθηνών (ΕΤΜΟΑ) επίδομα ανθυγιεινής εργασίας εκ ποσοστού 5%, υπολογιζόμενον επί του εκάστοτε ισχύοντος βασικού ημερομισθίου των. 2.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 